**Pandemia siirsi tätä tilaisuuttamme keväältä elokuun alkuun, mutta pandemian myötä pientaloasuminen on lisännyt suosiotaan**

Pitkään jatkunut kaupungistuminen on ainakin toviksi hidastunut. Tiiviissä asutuskeskittymissä tartunnat ovat levinneet voimakkaimmin ympäri maailmaa. Pientaloasuminen antaa mahdollisuudet liian runsaiden kontaktien välttämiseen. Rinnakkaisilmiönä perinteinen suomalainen lomanviettotapa, mökkeily on tullut uudelleen suosituksi.

Pientaloasuminen on myös ympäristöystävällinen asumisvaihtoehto. Mikä on helpompi tapa kasvattaa lähiruokaa, kuin omalla kotipihalla. Pienikin kasvimaapalsta ja puutarha tuottaa runsaasti vihanneksia, juureksia, marjoja ja erilaisia hedelmiä. Samalla pihan ja talon hoidossa tulee luonnostaan hyötyliikuntaa ympäri vuoden.

Pientalon yhteydessä on usein grillikatoksia tai pihakeittiöitä, joissa sujuu ruuanvalmistus, mehujen keitto, grillaus ja kalojen savustus ulkotiloissa uusiutuvaa energiaa hyödyntäen. Myös kierrätys ja kompostointi lämpökompostoreilla on pientalossa helppoa. Kompostimullasta saa oivallisen kasvualustan vaikkapa avomaan kurkuille, kesäkurpitsoille ja raparpereille.

Maalämpö- ja ilmasta veteen-lämmitysratkaisut ovat olleet jo vuosia suosittuja vaihtoehtoja. Uudenpana trendinä on siirrytty yhä enenevässä määrin aurinkoenergian hyödyntämiseen pienkiinteistöjen energiaratkaisuna. Varaavat lämmitys- ja käyttövesivaraajat mahdollistavat aurinkoenergian taltioimisen, tehokkaampia ja edullisempia akkujärjestelmiä odoteltaessa. Aurinkoenergiaa voidaan hyödyntää tehokkaasti myös ajoittamalla esim. pesukoneiden käyttö ja erilaisten sähkölaitteiden lataaminen päiväsaikaan. Nykyään on tarjolla useita erilaisia ladattavia pihatyökoneita ja liikkumisen välineitä autoista potkulautoihin asti.

Meillä on täällä Omakotipäivän järjestelyissä ja ständeillä useita yrityksiä ja yhteisöjä tarjoamassa palvelujaan pientaloasukkaille:

Tuusulassa on myyty viime vuodesta lähtien eniten pientalotontteja Keski-Uudenmaan kunnista. Täällä Torpan aulassa Kunnan tonttitarjontaa esittelee kunnan maankäytön edustajana Tuija Palk. Ensi maanantaina 3.8. alkavista Asuntomessuista kertoo projektipäällikkö Riikka Uusikulku.

Lähi-Tapiolan vakuutuspalveluja selvittää Silja Mäki-Tulokas. Hänen naapurinaan Torpan aulassa kertoo myyntiään vahvasti alkuvuonna kasvattanut Tikkurila Oy:n maaleista totuttuun tapaan Aki Aaltonen.

Ulkoständeillä meillä ovat Kattokeskuksen Elmeri Rinta-Jaskari ja Johanna Pitkä. esittelemässä yrityksen pelti- ja tiilikattoremonttivaihtoehtoja.

Suomen Aurinkotekniikan Antti Seppä esittelee koko ajan suosiotaan pientaloasukkaiden keskuudessa lisääviä aurinkopaneeliratkaisuja.

Viime vuosien menestysartikkeleita ovat olleet myös Energiaseppien myynnistä vastaavan Tuomas Hännisen esittelemät Mitsubishin-ilmalämpöpumput.

Risto Vesalaisen vetämän Tuusulan VPK:n ensisammutus-oppastuskohteen löytäminen on varmasti helppoa.

Hyrylän Seudun Omakotiyhdistyksen toimintaa esittelevät yhdistyksen sihteeri Timo Järvinen ja Rauno Turkki sekä vuokralaitteita Omakotitalkkarimme Jarmo Kohvakka. Heidän tuntumassaan pitävät pöytää Torpan alueen 20 eri puulajin tunnistuskilpailun järjestänyt Reijo Isoaho. Alle 10-vuotiaille suunnatusta Lelukissa- ja –koirakilpailusta vastaa Raija Reininranta. Kummankin kilpailun palkintojen jako on klo 14 jälkeen. Esillä ovat myös Tuusulan Pienkoneen erilaisten ladattavien pientalolaitteiden esitteet ruohonleikkureista puhaltimiin.

Musiikista vastaa kohta aloittava Antti Koivula ja Lasse Sakara kolmella 15 minuutin setillä. Ensimmäisen setin jälkeen esittelee Omakotiliiton edunvalvontatyötä talous- ja kehityspäällikkö Katja Keränen. Toisen setin jälkeen puhuu kunnallisen päätöksenteon vaikutuksista pientaloasukkaiden talouteen kunnanvaltuutettu Pasi Huuhtanen. Hänen harrastuksistaan kertoo omaa kieltään tuolla Fordin vieressä oleva sivuvaunu-kilpuri, jolla on voitettu ikäluokan Pohjoismaiden mestaruus. Musiikista vastaa klo 14-15 Jouko Lakaniemen orkesteri JonesManBand. Monitaituri Jounin harrastuksia on esitelty lehdessämme ja yksi työn hedelmistä, Tuusulan vanhin kuorma-auto, on nyt näytillä pihan kulmalla.

Omakotipäivän onnistumiselle ovat tärkeässä roolissa sekä Kesäkahvilan Heli Ivask, Saara Friman ja Tara Toivonen. Heinäkuun kolmena viimeisenä viikkona kesäkahvilan Arpoja aulassa myy Arto Hyötyläinen. Ulkoteltoilla häärii letunpaistossa: Pirjo Koivisto, Merja Kuusisto, Riitta Harkimo, Outi Brown, makkaragrillillä Jorma Sulander ja Kalevi Piippo. Pihamyynnin kasöörinä toimii Pihla Valtonen.

Liikenteen ohjauksesta ja järjestyksestä vastaavat Jorma Ceder, Pasi Blom ja Veijo Viiru. Tärkeässä roolissa ovat myös Huuhtasen perheen poni, jonka ohjaajina toimivat Eeva Särkiniemi ja Milja Jauhiainen sekä Raija Reininrannan paikalle hoitamat alpakat, kalkkunat ja kanit.

Äänenvahvistuksesta vastaavat Erkki Vähämäki ja Jouni Lakaniemi. Esiintymislavan ja karttapohjat toimitti paikalle Jukka Lehtonen

Tilaisuuden ikuistamisesta huolehtii yhdistyksemme varapuheenjohtaja Hannele Olli apunaan Timo Huhtaluoma.

Mainiona oheistapahtumana meillä on ollut Kirkkotien kotiseutuoppaan laatijan, Heikki Simolan, kotiseutupolku Väinölästä tänne Torpalle. Heikki tekee korvaamatonta työtä kotiseututietouden lisäämiseksi. Oppaita on myynnissä Torpan Kesäkahvilassa hintaan 5 eur kpl. Annetaan Heikille aplodit ja parhaat kiitokset.

Itse olen Päivö Kuusisto ja toimin Hyrylän Seudun Omakotiyhdistyksen puheenjohtajana kolmatta vuotta.

Tärkeintä Omakotitapahtumassa olette tietysti Te tilaisuuteen osallistujat!

Olette Kaikki Sydämellisesti Tervetulleita Omakotipäivään !